Ghost in the Shell: Stand Alone Complex Solid State Society

Ghost in the Shell: Stand Alone Complex Solid State Society () – OVA, anime serialo „Ghost in the Shell: Stand Alone Complex“ tęsinys, sukurtas Masamunės Širo manga „Ghost in the Shell“ motyvais. Kūrinį sukūrė studija „Production I.G“, režisavo – Kendžis Kamijama.

Filmo premjera įvyko 2006 m. rugsėjo 1 d. palydovinės televizijos „SKY PerfecTV!“ kanalu Perfect Choice. 2007 m. gegužės 27 d. filmas taip pat rodytas ir „Animax“ kanalu. Filmo DVD Japonijoje išleistas 2006 m.

Filmo veiksmas vyksta prabėgus porai metų po įvykių seriale „Ghost in the Shell: S.A.C. 2nd GIG“.

Siužetas 

Motoko Kusanagi paliko Public Security Bureau (PSB) 9 skyrių dėl nesutarimų dėl tolimesnės skyriaus, išaugusio iki 20-ies Togusos vadovaujamų agentų komandos, veiklos ir plėtros. Keletas skyriaus agentų susiduria su keistomis bylomis, kurios priveda prie įtariamojo, įmantraus hakerio pravarde Lėlininkas.

Tyrimo eigoje Batou ir Motoko keliai susikerta. Ji perspėja jį, kad jeigu jis prisikapstys prie Solid State visuomenės (institucijos, užtikrinančios valstybės stabilumą), jis mirs, lygiai taip, kaip aukos jų tiriamose bylose. Kaip vėliau paaiškėja, ši visuomenė buvo sukurta senyvų pasiturinčių asmenų tikslams. Jos paskirtis – palaikyti jų gyvybę iki tol, kol jie mirs natūralia mirtimi. Sistema taip pat prievarta grobdavo vaikus iš remtinų šeimų, surasdama šiems vaikams gyvenimo prasmę pervesdama jiems šių senyvų asmenų turtus po jų mirties. O už viso šito slypi Lėlininkas.

Nuorodos 
 
 

2006 filmai
Anime